pythainlp/thai-wiki-dataset-v4 huggingface dataset:
เพศศึกษา (หลักสูตรเร่งรัก)

เพศศึกษา (หลักสูตรเร่งรัก)  เป็นละครชุดทางโทรทัศน์แนวตลกดรามาของอังกฤษ ที่สร้างโดยลอรี นันน์ ออกอากาศบนเน็ตฟลิกซ์ เรื่องราวเกี่ยวกับชีวิตของนักเรียน เจ้าหน้าที่ และผู้ปกครองของโรงเรียนมัธยมมัวร์เดลที่สมมติขึ้น ในขณะที่พวกเขาต้องต่อสู้กับเรื่องราวปัญหาส่วนบุคคลต่าง ๆ ซึ่งมักเกี่ยวข้องกับพฤติกรรมทางเพศของมนุษย์ ละครเรื่องนี้นำแสดงโดยทีมนักแสดงที่ประกอบด้วยเอซา บัตเตอร์ฟีลด์, จิลเลียน แอนเดอร์สัน, เอ็นคูติ กัตวา, เอ็มมา แม็กกี, คอนเนอร์ สวินเดลส์, เคดาร์ วิลเลียมส์-สเตอร์ลิง, อลิสแตร์ เพตรี, มีมี คีน และเอมี ลู วูด
ฤดูกาลแรกเปิดตัวเมื่อวันที่ 11 มกราคม 2562 ฤดูกาลที่สองเมื่อวันที่ 17 มกราคม ค.ศ. 2563 ฤดูกาลที่สามเมื่อวันที่ 17 กันยายน 2564 และฤดูกาลที่สี่เป็นฤดูกาลสุดท้าย เปิดตัวเมื่อวันที่ 21 กันยายน ค.ศ. 2566
"เพศศึกษา (หลักสูตรเร่งรัก)" ได้รับเสียงชื่นชมอย่างมาก ทั้งด้านทีมนักแสดง การเขียนบท การกำกับ มูลค่าการผลิต และการปฏิบัติต่อเนื้อหาสำหรับผู้ใหญ่ รายการประสบความสำเร็จโดยมีผู้ชมมากกว่า 40 ล้านคนที่สตรีมละครครั้งแรกหลังจากเปิดตัว วูดได้รับรางวัลบาฟตาทีวี สาขาการแสดงตลกหญิงยอดเยี่ยมจากบทบาทของเธอในฤดูกาลที่สอง และฤดูกาลที่สามได้รับรางวัลละครโทรทัศน์ตลกยอดเยี่ยมจากงานอินเตอร์เนชันแนลเอ็มมีอะวอดส์ ครั้งที่ 50
เรื่องย่อ.
เพศศึกษา (หลักสูตรเร่งรัก) มีเนื้อเรื่องเน้นไปที่ โอทิส มิลเบิร์น (เอซา บัตเตอร์ฟีลด์) นักเรียนมัธยมปลายโรงเรียนมัวร์เดล ตอนต้นของละคร โอทิสมีปัญหาเกี่ยวกับเรื่องเพศ เขาไม่เคยและไม่สามารถสำเร็จความใคร่ด้วยตนเองได้ เพราะเรื่องฝังใจในวัยเด็ก รวมทั้งแม่ของเขา จีน มิลเบิร์น (จิลเลียน แอนเดอร์สัน) ยังเป็นนักบำบัดทางเพศที่มักหาคู่นอนโดยหลีกเลี่ยงความสัมพันธ์
นักเรียนคนอื่น ๆ ที่มัวร์เดล ได้แก่ เอริก เอฟฟิออง (เอ็นคูติ กัตวา) เพื่อนสนิทของโอทิส เป็นลูกของผู้อพยพชาวกานา-ไนจีเรีย เมฟ ไวลีย์ (เอ็มมา แม็กกี) เป็นคนฉลาด หัวรั้น และมีปัญหาเรื่องครอบครัว อดัม กรอฟฟ์ (คอนเนอร์ สวินเดลส์) ลูกชายของครูใหญ่ (อลิสแตร์ เพตรี) มีนิสัยชอบกลั่นแกล้งที่พัฒนามาจากความเกลียดชังตัวเอง แจ็กสัน มาร์เช็ตติ (เคดาร์ วิลเลียมส์-สเตอร์ลิง) หัวหน้านักเรียนที่พยายามอย่างหนักเพื่อบรรลุความคาดหวังจากคนรอบตัว รูบี แมตธิวส์ (มีมี คีน) อันวาร์ บักชี (ดาเนียล คูลลาร์) และ โอลิเวีย ฮันนาน (ซิโมน แอชลีย์) สามสมาชิกของกลุ่ม "แก๊งนางฟ้า" เอมี กิบส์ (เอมี ลู วูด) สมาชิกแก๊งนางฟ้าที่แอบเป็นเพื่อนกับเมฟ และ ลิลี่ อิเกลฮาร์ต (ทันย่า เรย์โนลด์ส) นักเขียนเรื่องราวลากมกธีมต่างดาวที่ต้องการมีเพศสัมพันธ์ครั้งแรก ต่อมา โอลา ไนมาน (แพทริเซีย อัลลิสัน) ได้ย้ายมาเข้ามัวร์เดล ซึ่งพ่อของเธอ เจคอบ ไนมาน (มิกาเอล เพอร์สแบรนต์) เริ่มมีความสัมพันธ์กับจีน
ในฤดูกาลแรก โอทิสกับเมฟได้จัดตั้งคลินิกบำบัดทางเพศ เพื่อแก้ปัญหาทางเพศให้นักเรียนในมัวร์เดล ธุรกิจของพวกเขาประสบความสำเร็จ แต่เมื่อโอทิสพบว่าตัวเองเริ่มสนใจเมฟความขัดแย้งก็ได้เริ่มขึ้น
ในฤดูกาลที่สอง มีนักเรียนเข้าใหม่ที่คัดค้านสภาพความเป็นอยู่ในมัวร์เดล โอลาได้เป็นแฟนคนแรกของโอทิส เอริคช่วยอดัมเรื่องการยอมรับทางเพศของเขา และจีนกลายเป็นนักบำบัดทางเพศประจำโรงเรียน เนื่องจากอุปทานหมู่เรื่องหนองในเทียมระบาด
ในฤดูกาลที่สาม โอทิสเริ่มมีความสัมพันธ์กับรูบี้ จีนตั้งครรภ์โดยไม่ได้ตั้งใจ เอริคคบกับอดัมอย่างเปิดเผย และโฮป แฮดดอน (เจมิมา เคิร์ก) ครูใหญ่คนใหม่ได้ปรับปรุงมัวร์เดลครั้งใหญ่
ในฤดูกาลที่สี่ หลังมัวร์เดลปิดตัวลง โอทิส เอริค และอดีตนักเรียนส่วนใหญ่ของมัวร์เดล ได้เข้าเรียนที่โรงเรียนคาเวนดิชวิทยาลัย ทำให้พวกเขาต้องปรับตัวอย่างมาก ส่วนเมฟกำลังศึกษาที่มหาวิทยาลัยวอลเลซในสหรัฐอเมริกา
พระเจ้าเกาฑิณยะชัยวรมันที่ 2

พระเจ้าเกาฑิณยะชัยวรมันที่ 2 (อักษรโรมัน: Kaundinya II, , #เปลี่ยนทาง) เป็นพระมหากษัตริย์แห่งอาณาจักรฟูนาน
พระราชประวัติ.
พระเจ้าเกาฑิณยะที่ 2 เป็นพระมหากษัตริย์แห่งอาณาจักรฟูนาน ในราชวงศ์วรมันสายราชสกุลเกาฑิณยะ ทรงครองราชย์ราว ค.ศ. 434 พระองค์ทรงเป็นพระราชโอรสของพระมหากษัตริย์ไม่ทราบพระนาม (Candana, Zhāntán) ทรงอภิเษกกับพระนางกุลฑี มีพระราชโอรสที่ประสูติจากพระนางคือ พระเจ้าเกาฑิณยะชัยวรมันที่ 3 และพระองค์ทรงนับถือศาสนาพราหมณ์-ฮินดู
จุงโกะ ทาเกอูจิ

จุงโกะ ทาเกอูจิ (<ruby>竹内 順子<rt>たけうち じゅんこ</rt></ruby>, 5 เมษายน 1972 -) เป็นนักพากย์และนักแสดงละครเวทีชาวญี่ปุ่น เกิดที่ จังหวัดไซตามะ สังกัดคณะละคร BQMAP และ โองิโปร THE NEXT
ลักษณะเด่น.
ในวงการพากย์เสียง ส่วนใหญ่แล้วจะได้รับหน้าที่พากย์เสียงเด็กผู้ชาย เช่น อุซึมากิ นารูโตะ ใน นินจาคาถาโอ้โฮเฮะ และ เอนโด มาโมรุ ใน นักเตะแข้งสายฟ้า แต่ก็มีบ้างที่รับบทเป็นเด็กผู้หญิง เช่น นัตสึกิ ริง ใน Yes! พรีเคียว 5 หรือบทสัตว์อย่าง สุตงสุตง ใน ยุเมะโนะเครยอนโอโกกุ หรือ ทามาก็อตจิที่เจอใน TV ส่วนในงานแสดงละครเวที เนื่องจากเตี้ย จึงมักจะเล่นบทบาทของผู้หญิงที่ได้รับการปกป้อง
ในปี 2011 ได้รับรางวัล Kids Family จากงานเซยูอะวอดส์ครั้งที่ 5 และในปี 2012 เขาได้รับรางวัล Synergy (จากนักเตะแข้งสายฟ้า) ในงานเซยูอะวอดส์ครั้งที่ 6
คำขวัญของเธอในการทำงานเป็นนักพากย์คือ "อย่าโกหก"
อายากะ ซูวะ

อายากะ ซูวะ (<ruby>諏訪 彩花<rt>すわ あやか</rt></ruby>, 27 พฤษภาคม 1988-) เป็นนักพากย์ หญิงชาวญี่ปุ่น เกิดที่เมืองนาโงยะ จังหวัดไอจิ และโตที่เมืองเมืองนิชชิง สังกัดอาตส์วิชัน
คิกบ็อกซิง

คิกบ็อกซิง  เป็นกีฬาการต่อสู้ในลักษณะการปะทะที่มีรูปแบบการต่อยและเตะเป็นหลัก จัดการแข่งขันบนสังเวียน โดยมีอุปกรณ์ทั่วไป เช่นนวม ฟันยาง กางเกง ไม่ใส่รองเท้าเพื่อการเตะ การเล่นกีฬาคิกบ็อกซิงมีจุดประสงค์เพื่อการป้องกันตัวเอง เพื่อสมรรถภาพทางกาย หรือเพื่อการแข่งขัน รูปแบบที่ถือว่าเป็นกีฬาคิกบ็อกซิงเช่น คาราเต้ มวยไทย คิกบ็อกซิงญี่ปุ่น ซ่านโฉ่ว และซาวัต
หลักฐานที่มีการบันทึกครั้งแรกที่มีการใช้การเตะและต่อยในกีฬาในการต่อสู้ปรากฏขึ้นในสมัยกรีกโบราณ และอินเดียโบราณ อย่างไรก็ดีคำว่า "คิกบ็อกซิง" ถือกำเนิดในประเทศญี่ปุ่นในคริสต์ทศวรรษ 1960 ซึ่งมีการพัฒนารูปแบบมาตั้งแต่ปลายคริสต์ทศวรรษ 1950 จากกีฬาคาราเตผสมกับการต่อยมวย รวมถึงได้รับอิทธิพลจากเทควันโด มวยไทย และซาวัตด้วย และมีการจัดการแข่งขันนับแต่นั้น ส่วนอเมริกันคิกบ็อกซิงถือกำเนิดในช่วงคริสต์ทศวรรษ 1970 โดยเป็นที่รู้จักในเดือนกันยายน ค.ศ. 1974 หลังจากที่สมาคมคาราเต้อาชีพ (Professional Karate Association) ได้จัดการแข่งขันเวิลด์แชมเปียนชิปครั้งแรก
เชิงอรรถ.
ฮ่องกงในโอลิมปิกฤดูร้อน 2024

เขตบริหารพิเศษฮ่องกง มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม ค.ศ. 2024 นับเป็นการปรากฏตัวครั้งที่ 17 ของดินแดนนี้ในโอลิมปิกฤดูร้อน นับตั้งแต่เปิดตัวในฐานะอาณานิคมของอังกฤษในโอลิมปิกฤดูร้อน 1952 ยกเว้น การแข่งขันที่มอสโก 1980 ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ว่ายน้ำ.
ผลการแข่งขันดังนี้
ตราสารยอมจำนนของญี่ปุ่น

ตราสารยอมจำนนของญี่ปุ่น เป็นข้อตกลงเป็นลายลักษณ์อักษรที่ทำให้การยอมจำนนของจักรวรรดิญี่ปุ่นเป็นทางการ โดยเป็นการสิ้นสุดการสู้รบในสงครามโลกครั้งที่สอง ซึ่งลงนามโดยตัวแทนจากจักรวรรดิญี่ปุ่นและจากประเทศสัมพันธมิตร ได้แก่ สหรัฐอเมริกา, สาธารณรัฐจีน, สหราชอาณาจักรบริเตนใหญ่และไอร์แลนด์เหนือ, สหภาพสาธารณรัฐสังคมนิยมโซเวียต, เครือรัฐออสเตรเลีย, เครือจักรภพแคนาดา, รัฐบาลชั่วคราวแห่งสาธารณรัฐฝรั่งเศส, ราชอาณาจักรเนเธอร์แลนด์ และ เครือจักรภพนิวซีแลนด์ ลงนามบนเรือยูเอสเอส "มิสซูรี" (BB-63) ที่อ่าวโตเกียว เมื่อวันที่ 2 กันยายน ค.ศ. 1945
ชิโร ไซโต

ชิโร ไซโต (<ruby>斎藤 志郎<rt>さいとう しろう</rt></ruby>, 31 สิงหาคม 1956 -) เป็นนักแสดงและนักพากย์ ชาวญี่ปุ่น สังกัดบุงงากุซะ เกิดที่เมืองซากาตะ จังหวัดยามางาตะ
เรียวตะ ซูซูกิ

เรียวตะ ซูซูกิ (<ruby>鈴木 崚汰<rt>すずき りょうた</rt></ruby>, 22 ธันวาคม 1998 -) เป็นนักพากย์ชาย ชาวญี่ปุ่น จบการศึกษาจากสถาบันวิจัยการบรรยายการแสดงญี่ปุ่น สังกัด เกิดที่เมืองนาโงยะ จังหวัดไอจิ เติบโตที่จังหวัดชิบะ
ซางาเอะ

ซางาเอะ  เป็นนครที่ตั้งอยู่ในจังหวัดยามางาตะ ประเทศญี่ปุ่น มีขนาดพื้นที่ทั้งสิ้น ข้อมูลเมื่อ ค.ศ. 2020 (2020)[ [update]] นครซางาเอะมีจำนวนประชากรประมาณ 40,131 คน และมีความหนาแน่นของประชากร 289 คนต่อตารางกิโลเมตร
ภูมิศาสตร์.
ซางาเอะตั้งอยู่ในแอ่งยามางาตะ อยู่ตรงจุดกึ่งกลางทางภูมิศาสตร์ของจังหวัดยามางาตะ มีอาณาเขตทางด้านตะวันตกเป็นเทือกเขาอาซาฮิและเทือกเขาเดวะ และมีอาณาเขตทางด้านตะวันออกเป็นแม่น้ำโมงามิ
ภูมิอากาศ.
ซางาเอะมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน "Dfb") มีความแตกต่างของอุณหภูมิในแต่ละฤดูมาก โดยมีฤดูร้อนที่อบอุ่นถึงร้อนจัด (และมักจะชื้น) และฤดูหนาวที่หนาวเย็น (บางครั้งอาจหนาวจัด) มีหยาดน้ำฟ้าตกตลอดทั้งปี แต่จะตกหนักที่สุดในช่วงเดือนสิงหาคมถึงตุลาคม อุณหภูมิเฉลี่ยทั้งปีในซางาเอะอยู่ที่ 8.2 °C ปริมาณน้ำฝนเฉลี่ยทั้งปีอยู่ที่ 1,579  มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิเฉลี่ยสูงสุดในเดือนสิงหาคมที่ประมาณ 21.3 °C และต่ำสุดในเดือนมกราคมที่ประมาณ -4.1 °C
ประชากร.
ตามข้อมูลการสำรวจสำมะโนประชากรของญี่ปุ่น จำนวนประชากรของซางาเอะยังคงค่อนข้างคงที่ตลอด 60 ปีที่ผ่านมา
ประวัติศาสตร์.
หลังจากเริ่มยุคเมจิ พื้นที่ที่เป็นซางาเอะในปัจจุบัน เดิมเป็นส่วนหนึ่งของอำเภอนิชิมูรายามะ จังหวัดยามางาตะ มีการจัดตั้งหมู่บ้านซางาเอะขึ้นในระบบเทศบาลเมื่อวันที่ 1 เมษายน ค.ศ. 1889 ได้รับการยกฐานะเป็นเมืองเมื่อวันที่ 7 มกราคม ค.ศ. 1893 และได้รับการยกฐานะเป็นนครเมื่อวันที่ 1 สิงหาคม ค.ศ. 1954
การเมืองการปกครอง.
ซางาเอะมีการปกครองแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภานิติบัญญัติของเทศบาลซึ่งเป็นระบบสภาเดียวที่มีสมาชิก 16 คน ซางาเอะเป็นเขตเลือกตั้งที่ให้สมาชิกสภาจังหวัดยามางาตะจำนวน 2 ที่นั่ง ในแง่ของการเมืองระดับชาติ ซางาเอะเป็นส่วนหนึ่งของเขตเลือกตั้งยามางาตะที่ 2 ในการเลือกตั้งสภาผู้แทนราษฎรในสภานิติบัญญัติญี่ปุ่น
เศรษฐกิจ.
เศรษฐกิจของซางาเอะนั้นขึ้นอยู่กับการเกษตรและการแปรรูปอาหารเป็นหลัก รวมถึงการทำเหล้าสาเก
การศึกษา.
ซางาเอะมีโรงเรียนที่สังกัดเทศบาลนคร ได้แก่ โรงเรียนประถม 10 แห่ง และโรงเรียนมัธยมต้น 3 แห่ง และโรงเรียนที่สังกัดคณะกรรมการการศึกษาจังหวัดยามางาตะ ได้แก่ โรงเรียนมัธยมปลาย 2 แห่ง
เลมอนเนด (อัลบั้มบียอนเซ่)

เลมอนเนด  เป็นสตูดิโออัลบั้มลำดับที่ 6 ของนักร้องชาวอเมริกัน บียอนเซ่ เผยแพร่เมื่อวันที่ 23 เมษายน ค.ศ. 2016 โดยพาร์กวูดเอ็นเตอร์เทนเมนต์ และโคลัมเบียเรเคิดส์ พร้อมด้วยภาพยนตร์ในชื่อเดียวกัน ความยาว 65 นาที เป็นวิชวลอัลบั้มชุดที่สองของบียอนเซ่ ต่อจากสตูดิโออัลบั้มชุดที่ 5 ในชื่อของเธอเอง (2013) และเป็นคอนเซปต์อัลบั้มที่มีเพลงประกอบเกี่ยวกับการเดินทางทางอารมณ์ของบียอนเซ่หลังจากการนอกใจของสามีในบริบทของรุ่นและเชื้อชาติ โดยพื้นฐานแล้วเป็นอัลบั้มแนวอาร์แอนด์บีและอาร์ตป็อปครอบคลุมแนว เพลงที่หลากหลาย ได้แก่ เร็กเก บลูส์ ร็อก ฮิปฮอป โซล ฟังก์ อเมริกานา คันทรี กอสเปล อิเล็กทรอนิกส์ และแทร็ป มีนักร้องรับเชิญคือเจมส์ เบลค, เคนดริก ลามาร์, เดอะวีกเอนด์ และแจ็ก ไวต์ และมีองค์ประกอบแซมพลิงและการสอดแทรกของเพลงฮิปฮอปและเพลงร็อกจำนวนหลายเพลง
"เลมอนเนด"ได้รับเสียงวิจารณ์ชื่นชมจากทั่วโลก และเป็นสตูดิโออัลบั้มที่ได้รับการยกย่องมากที่สุดในอาชีพของบียอนเซ่ อัลบั้มนี้เป็นอัลบั้มอันดับต้น ๆ ของนักวิจารณ์เพลงในปี 2016 และได้รับเลือกให้เป็นอัลบั้มที่ยิ่งใหญ่ที่สุดในยุค ค.ศ. 2010 จากสื่อสิ่งพิมพ์ต่าง ๆ เช่น แอสโซซิเอเต็ดเพรส ในปี ค.ศ. 2020 อัลบั้มนี้อยู่ในอันดับที่ 32 ในรายการ 500 อัลบั้มที่ยิ่งใหญ่ที่สุดตลอดกาลของ"โรลลิงสโตน" ได้รับการเสนอชื่อเข้าชิงรางวัลแกรมมีจำนวน 9 รางวัล ในงานประกาศผลรางวัลแกรมมีประจำปี ครั้งที่ 59 (2017) ได้แก่ อัลบั้มแห่งปี บันทึกเสียงแห่งปี และเพลงแห่งปี ได้รับรางวัลอัลบั้มเออร์เบินร่วมสมัยยอดเยี่ยมและมิวสิกวิดีโอยอดเยี่ยม วิชวลของอัลบั้มนี้ได้รับการเสนอชื่อเข้าชิง 11 รายการในงานเอ็มทีวีวิดีโอมิวสิกอะวอดส์ประจำปี ค.ศ. 2016 ซึ่งในจำนวนนี้ได้รับรางวัลถึง 8 รายการ รวมถึงรางวัล Breakthrough Long Form Video และ Video of the Year ภาพยนตร์เรื่องนี้ยังได้รับการเสนอชื่อสี่ครั้งจากงานรางวัลไพรม์ไทม์เอมมี ครั้งที่ 68 อัลบั้มได้รับรางวัลพีบอดี สาขาความบันเทิง
"เลมอนเนด"ติดอันดับชาร์ตในหลายประเทศทั่วโลก รวมถึงบิลบอร์ด 200 ในสหรัฐ ซึ่งทำรายได้ 653,000 พร้อมกับยูนิตเทียบเท่าอัลบั้ม รวมถึง 485,000 ชุดในสัปดาห์แรกของการขาย ได้รับการรับรองระดับทริปเปิลแพลทินัมจากสมาคมผู้ประกอบกิจการเพลงของสหรัฐอเมริกา (RIAA) ในตอนท้ายของปี ค.ศ. 2016 "เลมอนเนด"ขายได้มากกว่า 1.5 ล้านชุดในสหรัฐอเมริกาทำให้เป็นอัลบั้มที่ขายดีที่สุดอันดับสามของปีในสหรัฐอเมริกา และเป็นอัลบั้มที่ขายดีที่สุดในปี ค.ศ. 2016 อ้างอิงจากสมาพันธ์ผู้ผลิตสิ่งบันทึกเสียงระหว่างประเทศ (IFPI) ด้วยยอดขาย 2.5 ล้านชุดทั่วโลก อัลบั้มนี้ได้รับการประชาสัมพันธ์ทั้งหมดห้าซิงเกิล : "Formation" ซึ่งเป็นเพลงฮิตติดสิบอันดับของบิลบอร์ดฮอต 100 ในสหรัฐ "Sorry" "Hold Up" "Freedom" และ "All Night" ในเดือนเมษายน ค.ศ. 2016 บียอนเซ่เริ่มทัวร์คอนเสิร์ตเดอะฟอร์เมชันเวิลด์ทัวร์เพื่อโปรโมตอัลบั้ม ซึ่งทุกสนามเป็นการทัวร์สนามกีฬาที่ไปเยือนในอเมริกาเหนือและยุโรป
ลาริซซา ทาเกดะ ทาโงะ

ทาเกดะ ราริสะ ทาโงะ (<ruby>武田 羅梨沙 多胡<rt>たけだ らりさ たご</rt></ruby>, 30 กันยายน -) หรือ ลาริซซา ทาเกดะ ทาโงะ  เป็น นักพากย์หญิงชาวญี่ปุ่น เกิดที่เมืองโอกาซากิ จังหวัดไอจิ สังกัดไอแอมเอนเทอร์ไพรส์
พ่อของเธอเป็นลูกครึ่งญี่ปุ่น-บราซิลรุ่นที่สาม โดย ทาเกดะ (武田) เป็นนามสกุลของแม่ ส่วน ทาโงะ (多胡) เป็นนามสกุลของพ่อ ส่วน ราริสะ (羅梨沙) หรือ ลาริซซา (Larissa) เมื่ออ่านแบบบราซิล นั้นเป็นชื่อตัว โดยทั่วไปแล้ว ชื่อคนบราซิลจะเขียนเป็น "ชื่อตัว + นามสกุลมารดา + นามสกุลบิดา" ก็เลยเขียนเป็น Larissa Takeda Tago ในภาษาโปรตุเกส แต่เมื่อทำงานในประเทศญี่ปุ่น จึงใส่นามสกุลของแม่ไว้ด้านบนสุดในภาษาญี่ปุ่น เป็น 武田 羅梨沙 多胡 (Takeda Rarisa Tago)
อนิเมะเรื่องแรกที่ได้รับบทเป็นตัวละครหลักคือ โดยรับบทเป็น อาริยามะ ชิซึกุ
องครักษ์พิทักษ์หวานใจ

องครักษ์พิทักษ์หวานใจ (; โรมาจิ: "Ojō to Banken-kun") เป็นซีรีส์มังงะญี่ปุ่น แต่งเรื่องและวาดภาพโดยฮัตสึฮารุ ตีพิมพ์ในนิตยสาร"เบ็ซซัตสึเฟรนด์" นิตยสารมังงะแนว"โชโจะ"ของสำนักพิมพ์ โคดันชะตั้งแต่เดือนธันวาคม พ.ศ. 2561 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 7 เมื่อเดือนมกราคม พ.ศ. 2565 ซีรีส์มังงะมีลิขสิทธิ์ในประเทศไทยโดยสำนักพิมพ์บงกช ซีรีส์อนิเมะโทรทัศน์ดัดแปลงออกอากาศในเดือนกันยายนถึงเดือนธันวาคม พ.ศ. 2566
ให้เสียงโดย: อาการิ คิโต
ให้เสียงโดย: ยูอิจิโร อูเมฮาระ
ให้เสียงโดย: จุงยะ เอโนกิ
ให้เสียงโดย: มาอิ นากาฮาระ
ถ้ามีเธออยู่ เป็นหมูก็ไม่เลวนะครับ

ถ้ามีเธออยู่ เป็นหมูก็ไม่เลวนะครับ (; โรมาจิ: "Buta no Rebā wa Kanetsu Shiro") เป็นซีรีส์ไลต์โนเวลญี่ปุ่น แต่งเรื่องโดยทากูมะ ซาไก และวาดภาพประกอบโดยอาซางิ โทซากะ สำนักพิมพ์แอสกีเมเดียเวิกส์ตีพิมพ์เป็นหนังสือไลต์โนเวลในเครือเด็งเงกิบุงโกะตั้งแต่เดือนมีนาคม พ.ศ. 2563 วางจำหน่ายถึงเล่มที่ 7 ซีรีส์ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์
มังงะดัดแปลงวาดภาพโดยมินามิ ตีพิมพ์ในนิตยสาร"เด็งงากิมาโอ" นิตยสารมังงะแนว"เซเน็ง"ของสำนักพิมพ์แอสกีเมเดียเวิกส์ตั้งแต่เดือนสิงหาคม พ.ศ. 2563 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 3 ซีรีส์อนิเมะโทรทัศน์ดัดแปลงผลิตโดยโปรเจกต์นัมเบอร์ไนน์ ออกอากาศตั้งแต่เดือนตุลาคม พ.ศ. 2566 ถึงเดือนกุมภาพันธ์ พ.ศ. 2567
ให้เสียงโดย: 
ให้เสียงโดย: 
ให้เสียงโดย: มิยุ โทมิตะ (อนิเมะ)
ให้เสียงโดย: เค็นโตะ อิโต (อนิเมะ)
ให้เสียงโดย: มามิโกะ โนโตะ (อนิเมะ)
สื่อ.
ไลต์โนเวล.
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายไทย
!width=24%|ISBN ไทย
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 10 มีนาคม พ.ศ. 2563</td><td></td><td>1 กรกฎาคม พ.ศ. 2565</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 7 สิงหาคม พ.ศ. 2563</td><td></td><td>1 กันยายน พ.ศ. 2565</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 10 ธันวาคม พ.ศ. 2563</td><td></td><td>2 ธันวาคม พ.ศ. 2565</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 8 พฤษภาคม พ.ศ. 2564</td><td></td><td>17 พฤษภาคม พ.ศ. 2566</td><td></td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 8 ตุลาคม พ.ศ. 2564</td><td></td><td>เมษายน พ.ศ. 2567</td><td>—</td></tr>
<tr style="text-align: center;"><th scope="row" id="vol6" style="text-align: center; font-weight: normal; background-color: transparent;">6</th></td><td> 10 พฤษภาคม พ.ศ. 2565</td><td></td><td>—</td><td>—</td></tr>
<tr style="text-align: center;"><th scope="row" id="vol7" style="text-align: center; font-weight: normal; background-color: transparent;">7</th></td><td> 9 ธันวาคม พ.ศ. 2565</td><td></td><td>—</td><td>—</td></tr> 
<tr style="text-align: center;"><th scope="row" id="vol8" style="text-align: center; font-weight: normal; background-color: transparent;">8</th></td><td> 6 ตุลาคม พ.ศ. 2566</td><td></td><td>—</td><td>—</td></tr> 
<tr style="text-align: center;"><th scope="row" id="vol9" style="text-align: center; font-weight: normal; background-color: transparent;">9</th></td><td> 8 มีนาคม พ.ศ. 2567</td><td></td><td>—</td><td>—</td></tr> 
</table>
สาวแกลเมืองเหนือน่าฮักขนาด

สาวแกลเมืองเหนือน่าฮักขนาด (; โรมาจิ: "Dosanko Gyaru wa Namaramenkoi") เป็นซีรีส์มังงะญี่ปุ่น แต่งเรื่องและวาดภาพโดยไค อิกาดะ เรื่องราวของชายหนุ่มจากโตเกียวผู้ย้ายไปอยู่จังหวัดฮกไกโดเหนือสุดของญี่ปุ่นและพบกับเด็กสาวที่ไม่เหมือนใคร เผยแพร่ฟรีทางแอปพลิเคชันและเว็บไซต์มังงงะ"โชเน็งจัมป์+"ของสำนักพิมพ์ชูเอชะตั้งแต่เดือนกันยายน พ.ศ. 2562 ถึงเดือนกันยายน พ.ศ. 2567 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 14 เมื่อเดือนพฤศจิกายน พ.ศ. 2567 ซีรีส์มังงะมีลิขสิทธิ์ในประเทศไทยโดยสำนักพิมพ์รักพิมพ์ ซีรีส์อนิเมะโทรทัศน์ดัดแปลงผลิตโดยสตูดิโอซิลเวอร์ลิงก์และเบลด ออกอากาศในเดือนมกราคมถึงมีนาคม พ.ศ. 2567
ให้เสียงโดย: โนบูนางะ ชิมาซากิ
ให้เสียงโดย: อายาเนะ ซากูระ
ให้เสียงโดย: ยูมิริ ฮานาโมริ
ให้เสียงโดย: เรนะ อูเอดะ
ให้เสียงโดย: มาริโกะ นางาอิ
ให้เสียงโดย: ยูริกะ คูโบะ
ให้เสียงโดย: โยชิตสึงุ มัตสึโอกะ
ให้เสียงโดย: เอริ คิตามูระ
ให้เสียงโดย: ริกะ นางาเอะ
โรงละครนาฏกรรมยูเครนคาร์กิว

โรงละครนาฏกรรมยูเครนคาร์กิว หรือรู้จักในชื่อ วิทยาลัยการละครนาฏกรรมยูเครนคาร์กิวที่ตั้งชื่อตามตารัส แชวแชนกอ  เป็นโรงละครแห่งชาติก่อตั้งขึ้นใน ค.ศ. 1935 จากส่วนที่เหลือของโรงละครเบเรซีลที่ถูกปิดซึ่งก่อตั้งโดย Les Kurbas ใน ค.ศ. 1922 โรงละครนาฏกรรมยูเครนคาร์กิวมีสองเวที ประกอบด้วยเวทีหลัก (900 ที่นั่ง) และเวทีเล็ก "เบเรซิล" (115 ที่นั่ง)
ละครของโรงละครถูกสร้างขึ้นโดยผู้กำกับที่ได้รับการฝึกฝนในโรงเรียนของคอนสตันติน สตานิสลาฟสกีและตั้งแต่คริสต์ทศวรรษที่ 1990 โดยผู้กำกับที่ได้รับการฝึกฝนจากอะนาโตลี วาซีลเลฟ ในช่วงหลายปีที่ผ่านมา วงดนตรีของโรงละครประกอบด้วยศิลปินที่มีชื่อเสียงหลายคน เช่นวาดีม เมียลเลอร์ (ผู้ออกแบบฉาก), แลออนิด บีคอว์ (นักแสดง), Amvrosy Buchma (นักแสดงและดาราจากภาพยนตร์เรื่อง "อีวานกรอซนืย"), Andriy Zholdak (ผู้กำกับละครเวที), Andrzej Szczytko (ผู้กำกับละครเวที)
ตั้งแต่ ค.ศ. 2002 ถึง ค.ศ. 2005 Andriy Zholdak เป็นผู้อำนวยการฝ่ายศิลป์ของโรงละคร ซึ่งเขาได้ผลิตละคร 5 เรื่อง ซึ่งนอกจากยูเครนแล้ว ยังถูกนำไปแสดงในประเทศต่าง ๆ ในยุโรปอีกด้วย เช่น เยอรมนี ฝรั่งเศส ฟินแลนด์ เนเธอร์แลนด์ โปแลนด์ ออสเตรีย โรมาเนีย และรัสเซีย ในงานเทศกาลที่มีชื่อเสียง ใน ค.ศ. 2005 หลังจากที่ทางการคาร์กิวสั่งห้ามการแสดง " Romeo and Juliet. A Fragment " Zholdak ถูกบังคับให้ออกจากโรงละคร
ใน ค.ศ. 2004 คณะแสดงของโรงละครได้รับการเสนอชื่อโดยนักวิจารณ์ของสถาบันการละครนานาชาติ - ยูเนสโก ให้เป็นหนึ่งในคณะแสดงที่ดีที่สุดในยุโรป
วาตารุ ฮาตาโนะ

วาตารุ ฮาตาโนะ (<ruby>羽多野 渉<rt>はたの わたる</rt></ruby>, 13 มีนาคม 1982 -) เป็นนักพากย์ และ นักร้อง ชาย ชาวญี่ปุ่น สังกัด 81 Produce อยู่ค่ายเพลง DIVE II Entertainment รู้จักกันในอีกชื่อว่า w.hatano
โยเฮ อาซากามิ

โยเฮ อาซากามิ (<ruby>阿座上 洋平<rt>あざかみ ようへい</rt></ruby>, 7 สิงหาคม 1991 -) เป็นนักพากย์ชายชาวญี่ปุ่น เกิดที่จังหวัดกุมมะ สังกัดอาโอนิโปรดักชัน ชื่อในวงการเดิมที่เขาเคยใช้คือ โยเฮ โฮโซโนะ (細野 洋平)
เมื่อ วันที่ 25 มกราคม 2012 ได้เปลี่ยนชื่อมาเป็น โยเฮ อาซากามิ โดยนามสกุล อาซากามินั้นมาจากนามสกุลเดิมของมารดา
เขาได้รับบทตัวเอกเป็นครั้งแรกเป็น อาโอมะ เค็นโนสึเกะ โทกิซาดะ ใน คุโรมุกุโระ
บันทึกเรื่องราวจักรวรรดิเทียร์มูน -จุดพลิกผันชะตากรรมของเจ้าหญิงเริ่มจากบนกิโยติน-

บันทึกเรื่องราวจักรวรรดิเทียร์มูน -จุดพลิกผันชะตากรรมของเจ้าหญิงเริ่มจากบนกิโยติน- (; โรมาจิ: "Tiamūn Teikoku Monogatari: Dantōdai kara Hajimaru, Hime no Tensei Gyakuten Sutōrī") เป็นซีรีส์ไลต์โนเวลญี่ปุ่น เขียนโดยโนโซมุ โมจิตสึกิ เดิมเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนสิงหาคม พ.ศ. 2561 ภายหลังสำนักพิมพ์ทีโอบุ๊กส์ได้ลิขสิทธิ์ตีพิมพ์เป็นหนังสือไลต์โนเวล วาดภาพประกอบโดย Gilse มังงะดัดแปลงวาดภาพโดยมิซุ โมริโนะ เริ่มเผยแพร่ทางทางเว็บไซต์มังงะ"คอมิกโคโรนา "ตั้งแต่เดือนสิงหาคม พ.ศ. 2562 ทั้งซีรีส์ไลต์โนเวลและมังงะมีลิขสิทธิ์ในประเทศไทยโดยสำนักพิมพ์กิฟท์บุ๊ค ซีรีส์อนิเมะโทรทัศน์ดัดแปลงผลิตโดยสตูดิโอซิลเวอร์ลิงก์ ออกอากาศตั้งแต่เดือนตุลาคมถึงเดือนธันวาคม พ.ศ. 2566
ให้เสียงโดย: ซูมิเระ อูเอซากะ (ญี่ปุ่น), ริบบิ้นสีรุ้งหายไป (ไทย)
ให้เสียงโดย: โทโมริ คูซูโนกิ
ให้เสียงโดย: ยูอิจิโร อูเมฮาระ
ให้เสียงโดย: โยชิตสึงุ มัตสึโอกะ
ให้เสียงโดย: ชุน โฮริเอะ
ให้เสียงโดย: คานง ทากาโอะ
ให้เสียงโดย: นาโอะ โทยามะ
ให้เสียงโดย: โทชิกิ มาซูดะ
ให้เสียงโดย: ฟูโกะ ไซโต
ให้เสียงโดย: ริเอะ ทากาฮาชิ
ให้เสียงโดย: มาโกโตะ ฟูรูกาวะ
รุ่นพี่ตัวน้อยดูท่าจะตกหลุมรัก

รุ่นพี่ตัวน้อยดูท่าจะตกหลุมรัก (; โรมาจิ: "Uchi no Kaisha no Chiisai Senpai no Hanashi"; #เปลี่ยนทาง "เรื่องราวของรุ่นพี่ตัวเล็กในบริษัทของผม") เป็นซีรีส์มังงะญี่ปุ่น แต่งเรื่องและวาดภาพโดยไซโซ เผยแพร่ทางเว็บไซต์"สโตเรียแดช"ของสำนักพิมพ์ทาเกโชโบะตั้งแต่เดือนเมษายน พ.ศ. 2563 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 9 เมื่อเดือนสิงหาคม พ.ศ. 2567 ซีรีส์มังงะมีลิขสิทธิ์ในประเทศไทยโดยสำนักพิมพ์เซนชู ซีรีส์อนิเมะโทรทัศน์ดัดแปลงผลิตโดยสตูดิโอโปรเจกต์นัมเบอร์ไนน์ ออกอากาศตั้งแต่เดือนกรกฎาคมถึงตุลาคม พ.ศ. 2566 ละครโทรทัศน์ที่ได้รับการดัดแปลงเริ่มออกอากาศในเดือนมกราคม พ.ศ. 2568
ให้เสียงโดย: ฮินะ ทาจิบานะ
ให้เสียงโดย: ยูกิ ชิง
ให้เสียงโดย: โนบูนางะ ชิมาซากิ
ให้เสียงโดย: ยุมิริ ฮานาโมริ
ให้เสียงโดย: มิกาโกะ โคมัตสึ
มิซาโตะ ฟูกูเอ็ง

มิซาโตะ ฟูกูเอ็ง (<ruby>福圓 美里<rt>ふくえん みさと</rt></ruby>, 10 มกราคม 1982 -) เป็น นักพากย์ และ นักแสดงละครเวที ชาวญี่ปุ่น เกิดที่โตเกียว สังกัด StarCrew ชื่อในวงการเดิมคือ มิซาโตะ ซากุรางิ (桜木 美里)
มิซาโตะ มัตสึโอกะ

มิซาโตะ มัตสึโอกะ (<ruby>松岡 美里<rt>まつおか みさと</rt></ruby>, 23 มีนาคม 2001-) เป็นนักพากย์ หญิงชาวญี่ปุ่น เกิดที่จังหวัดเฮียวโงะ สังกัดไอแอมเอนเทอร์ไพรส์
โทโมโยะ คูโรซาวะ

โทโมโยะ คูโรซาวะ (黒沢 ともよ, 10 เมษายน 1996 -) เป็นนักแสดง นักพากย์ และ นักร้อง ชาวญี่ปุ่น เกิดที่เมืองจิจิบุ จังหวัดไซตามะ สังกัดโทโฮเงโน
ชื่อจริงคือ 黒沢 朋世 โดยอ่านเหมือนกันแต่เขียนเป็นคันจิล้วน เคยใช้ชื่อนี้เป็นชื่อในวงการเมื่อสมัยเป็นนักแสดงเด็ก
ริซาเอะ มัตสึดะ

ริซาเอะ มัตสึดะ (<ruby>松田 利冴<rt>まつだ りさえ</rt></ruby>, 16 กรกฎาคม 1993 -) เป็นนักพากย์หญิงชาวญี่ปุ่น เกิดที่เมืองทากัตสึกิ จังหวัดโอซากะ สังกัดไอแอมเอนเทอร์ไพรส์
มีน้องสาวฝาแฝดคือซัตสึมิ มัตสึดะซึ่งเป็นนักพากย์สังกัดอาตส์วิชัน วันเกิดห่างกัน 1 วัน มีผลงานพากย์ร่วมกันในหลายเรื่อง
สุลต่านอะฮ์มัด ตาจุดดิน

อะฮ์มัด ตาจุดดิน อาคาซุล ไครี วัดดีน (22 สิงหาคม ค.ศ. 1913 – 4 มิถุนายน ค.ศ. 1950) เป็นสุลต่านบรูไนองค์ที่ 27 ที่ครองราชย์ใน ค.ศ. 1924 จนกระทั่งสวรรคตใน ค.ศ. 1950 จากนั้นสุลต่านโอมาร์ อาลี ไซฟุดดีนที่ 3 พระอนุชา จึงขึ้นสืบราชสมบัติต่อ
พระชนมชีพช่วงต้นและการศึกษา.
อะฮ์มัด ตาจุดดินเสด็จพระราชสมภพในวันที่ 22 สิงหาคม ค.ศ. 1913 ที่อิซตานาเปอกันในบรูไนทาวน์ในรัชสมัยของสุลต่านมูฮัมมัด จามาลุล อาลัมที่ 2 พระราชบิดา พระองค์เป็นพระราชโอรสองค์โตในพระราชบิดากับอัครชายา ราจา อิซเตอรี เปองีรัน อานัก ซีตี ฟาตีมะฮ์ โดยเปองีรัน มูดา บงซู พระเชษฐาของอะฮ์มัด ตาจุดดิน สวรรคตใน ค.ศ. 1910 ทำให้เปองีรัน มูดา โอมาร์ อาลี ไซฟุดดีน พระอนุชา สืบทอดตำแหน่งต่อจาก ก่อนที่อะฮ์มัด ตาจุดดินขึ้นเป็นสุลต่าน พระองค์เคยเป็นที่รู้จักกันในพระนาม เปองีรัน มูดา เบอซาร์ อะฮ์มัด ตาจุดดิน
พระองค์ได้รับการศึกษาขั้นต้นในพระราชวังก่อนเข้าเรียนในโรงเรียนอย่างเป็นทางการ ครูคนหนึ่งที่ได้รับมอบหมายให้สอนพระองค์มีชื่อว่าจิกกู ซัลเละฮ์ ฮาจี มัซรี ซัลเละฮ์ ฮาจี มัซรีเป็นหนึ่งในนักสู้เพื่ออิสรภาพที่มีชื่อเสียง ซึ่งมีความรู้สึกต่อต้านอาณานิคม อะฮ์มัด ตาจุดดินทรงขึ้นเรือไปยังประเทศอังกฤษ สหราชอาณาจักรใน ค.ศ. 1932 ตามรายงานระบุว่าพระราชมารดาของพระองค์ขัดขวางความพยายามของอีริก เออร์เนสต์ ฟอลก์ พริตตี พลเมืองชาวอังกฤษ ในการย้ายพระองค์ไปศึกษาที่มาลายาหรืออังกฤษ ถึงกระนั้น พระองค์เริ่มได้รับการสอนภาษาอังกฤษจากครูชาวอังกฤษที่ได้รับมอบหมายเป็นพิเศษเมื่ออายุได้สิบสี่พรรษา โดยเรียนภาษาอังกฤษจาก Mr. H.F. Stalley พระองค์อยู่ในอังกฤษเพื่อเรียนภาษาอังกฤษและรายละเอียดอารยธรรมตะวันตกเป็นเวลาหนึ่งปี พระองค์เป็นสุลต่านองค์แรกในประวัติศาสตร์ที่สำรวจโลกตะวันตกมากกว่าพระราชบิดาผู้โดยสารเรือไปแค่เพียงสิงคโปร์และลาบวน
สวรรคตและพระราชพิธีพระบรมศพ.
เมื่อสุลต่านอะฮ์มัด ตาจุดดินหยุดพักระหว่างทางไปยังสหราชอาณาจักรที่สิงคโปร์ เพื่อแก้ไขข้อตกลงเกี่ยวกับการขึ้นค่าสิทธิน้ำมันปี 1906 พระองค์กลับประชวรและต้องเข้ารับการรักษาที่โรงพยาบาลสิงคโปร์เจเนอรัลในวันที่ 3 มิถุนายน ค.ศ. 1950 พระองค์เข้าโรงพยาบาลและสวรรคตในวันถัดมา ด้วยพระชนมพรรษา 36 พรรษา โดยมาสาเหตุจากไตวายหลังประสบเหตุเลือดออกที่แรฟเฟิลส์โฮเท็ลในคืนวันที่ 3 มิถุนายน เมื่อพระราชพิธีพระบรมศพเสร็จสิ้น พระวรกายของพระองค์จึงถูกนำไปตั้งให้ทำความเคารพพระบรมศพ (laid in state) ที่ห้องโถงของพระราชวังใหญ่แห่งโจโฮร์บะฮ์รู เพื่อเปิดโอกาสให้ผู้มีเกียรติ ข้าราชการชั้นผู้ใหญ่ ผู้นำชุมชนท้องถิ่นจากหลากหลายเชื้อชาติและศาสนาในประเทศได้แสดงความอาลัยต่อพระมหากษัตริย์ผู้ล่วงลับ และถวายความอาลัยแก่พระชายาของพระองค์ แมคดอนัลด์ถวายพวงหรีดและเข้าร่วมพระราชพิธีพระบรมศพในวันที่ 4 มิถุนายน ค.ศ. 1950
มิฮารุ ฮานาอิ

มิฮารุ ฮานาอิ (<ruby>花井 美春<rt>はない みはる</rt></ruby>, 8 กุมภาพันธ์ 1998 -) เป็นนักพากย์หญิงชาวญี่ปุ่น เกิดที่เมืองชิโตเสะ จังหวัดฮกไกโด สังกัด IAM เอเจนซี
รัฐบาลปฏิวัติของประชาชน

รัฐบาลปฏิวัติของประชาชน  เป็นรัฐบาลที่ประกาศก่อตั้งขึ้นในประเทศกรีเนดาเมื่อวันที่ 13 มีนาคม ค.ศ. 1979 หลังขบวนการนิวจูเอิลที่สนับสนุนลัทธิมากซ์–เลนินได้ก่อการปฏิวัติล้มรัฐบาล ทำให้ประเทศกรีเนดากลายเป็นรัฐสังคมนิยมเพียงรัฐเดียวในเครือจักรภพ และเป็นรัฐสังคมนิยมรัฐเดียวที่มีพระมหากษัตริย์เป็นประมุข การปฏิวัติดังกล่าวเป็นที่เรียกขานในประเทศกรีเนดาว่า การปฏิวัติ 13 มีนาคม 1979 รัฐบาลปฏิวัติให้งดใช้รัฐธรรมนูญ และปกครองด้วยคำสั่งต่อมากระทั่งความขัดแย้งจากกลุ่มต่าง ๆ ปะทุขึ้นจนถึงขีดสุดเมื่อสหรัฐบุกครองกรีเนดาในวันที่ 25 ตุลาคม ค.ศ. 1983
เดอะวันซ์

เดอะวันซ์ (ออกเสียงว่า "เดอะวันซ์") เป็นบอยแบนด์ชาวเกาหลีใต้ที่ก่อตั้งโดยเดอะวันซ์เอนเตอร์เทนเมนต์ กลุ่มประกอบด้วยสมาชิก 5 คน ได้แก่ โจ ยง-กึน, คิม ฮย็อน-ซู, ช็อง ยู-จุน, พัก อู-ดัม และอู จิน-ย็อง เปิดตัวเมื่อวันที่ 1 สิงหาคม ค.ศ. 2019 ด้วยอีพีชื่อ "Wake Up: Roll the World" และยุบวงในวันที่ 20 มกราคม 2023 หลังจากหมดสัญญา
อู จิน-ย็อง

อู จิน-ย็อง (เกิด 31 พฤษภาคม ค.ศ. 1997) เป็นนักร้องและแร็ปเปอร์ชาวเกาหลีใต้ ในช่วงที่เขาเป็นเด็กฝึกหัดกับแฮปปี้เฟซเอนเตอร์เทนเมนต์ (ปัจจุบันคือ ดรีมแคชเชอร์คอมพานี) เขาเป็นผู้เข้าแข่งขันในรายการเรียลลิตี้โชว์ "พรอดิวซ์ 101" และ "มิกซ์ไนน์" ซึ่งเขาได้แข่งขันเพื่อเดบิวต์ในกลุ่มไอดอล เขาประสบความสำเร็จในช่วงหลังและได้อันดับหนึ่งในการแข่งขัน แต่กลุ่มไม่เคยเกิดขึ้นเนื่องจากการเจรจาสัญญาที่ล้มเหลวระหว่าง วายจีเอนเตอร์เทนเมนต์ผู้สร้างรายการ และตัวแทนของศิลปินที่เกี่ยวข้อง
อูเปิดตัวอีพี (EP) ผลงานรวมชื่อ "[Present]" ในปี ค.ศ. 2018 ร่วมกับนักร้อง คิม ฮย็อน-ซู อูเข้าแข่งขันในซีรีส์การแข่งขันแร็พ "โชว์มีเดอะมันนี" ในปี ค.ศ. 2019 แต่ไม่ผ่านการประเมินรอบแรก จากนั้นเขาก็เดบิวต์ในฐานะสมาชิกของวง เดอะวันซ์ในปีนั้น เขาปล่อยมินิอัลบั้มเดี่ยวชุดแรกชื่อ "[3-2=A]" ในปี ค.ศ. 2021 และชุดที่สองชื่อ "Delicious" ในปี ค.ศ.2022
ด้วยสายใยรัก

ด้วยสายใยรัก (; โรมาจิ: "Otōto no Otto"; : โอโตโตะ โนะ อตโตะ; #เปลี่ยนทาง สามีของน้องชาย) เป็นซีรีส์มังงะญี่ปุ่น แต่งเรื่องและวาดภาพโดยเก็งโงโร ทางาเมะ ตีพิมพ์ในนิตยสาร"แอ็กชันรายเดือน"ตั้งแต่ปี พ.ศ. 2557 ถึง พ.ศ. 2560 ซีรีส์มังงะมีลิขสิทธิ์ในประเทศไทยโดยสำนักพิมพ์เดกซ์เพรส ได้รับการดัดแปลงเป็นละครโทรทัศน์คนแสดงโดยเอ็นเอชเคในปี พ.ศ. 2561 เรื่องราวเกี่ยวความสัมพันธ์ระหว่างยาอิจิ คุณพ่อเลี้ยงเดี่ยว คานะ ลูกสาวของเขา และไมค์ ฟลานากัน สามีชาวแคนาดาของน้องชายฝาแฝดของยาอิจิที่เหินห่างและเพิ่งเสียชีวิตไปไม่นาน
ซีรีส์มังงะเน้นที่แก่นเรื่องเกี่ยวกับโฮโมโฟเบีย ความแตกต่างทางวัฒนธรรม และครอบครัว ได้ชื่อว่ามีความแตกต่างจากผลงานมังงะก่อนหน้าของทางาเมะที่เน้นไปที่เรื่องเกย์อีโรติกกับซาดิสม์และมาโซคิสม์ "ด้วยสายใยรัก"ได้รับเสียงชื่นชมอย่างล้นหลายจากนักวิจารณ์ และชนะเลิศรางวัลไอส์เนอร์ สาขาสื่อสิ่งพิมพ์นานาชาติฉบับสหรัฐยอดเยี่ยม, รางวัลเทศกาลศิลปะสื่อญี่ปุ่น และรางวัลสมาคมนักเขียนการ์ตูนญี่ปุ่น
โยจิ อูเอดะ

โยจิ อูเอดะ (<ruby>上田 燿司<rt>うえだ ようじ</rt></ruby>, 7 สิงหาคม 1971 -) เป็นนักพากย์ชายชาวญี่ปุ่น สังกัดอามิวเรโต
เกิดที่เขตทารุมิ เมืองโคเบะ จังหวัดเฮียวโงะ ชื่อจริงและชื่อที่เคยใช้ในวงการคือ 上田 陽司 ซึ่งอ่านเหมือนกัน แค่เปลี่ยนคันจิที่ใช้จาก 陽 เป็น 燿 เปลี่ยนชื่อเมื่อ 1 เมษายน 2008 ภรรยาของเขาเป็นนักพากย์ ยูโกะ นางาชิมะ มีลูกด้วยกัน 1 คน
ยูโกะ นางาชิมะ

ยูโกะ นางาชิมะ (<ruby>永島 由子<rt>ながしま ゆうこ</rt></ruby>, 3 กรกฎาคม 1970 -) เป็น นักพากย์หญิง ชาวญี่ปุ่นและผู้บรรยาย เกิดที่จังหวัดโอซากะสังกัดอามิวเรโต
สามีของเธอเป็นนักพากย์โยจิ อุเอดะ เธอได้ให้กำเนิดเด็กผู้หญิงเมื่อวันที่ 2 พฤษภาคม 2008
มาซากิ เทราโซมะ

เทราโซมะ มาซากิ (; โรมาจิ: "Terasoma Masaki", 8 พฤษภาคม 1962 -) เป็นนักแสดง และ นักพากย์ ชาวญี่ปุ่น เกิดที่ เมืองนิชิโนะมิยะ จังหวัดเฮียวโงะ และโตที่จังหวัดโอซากะ สังกัดเมาซูโปรโมชัน
ชื่อจริงของเขาคือ 寺杣 昌紀 ซึ่งเสียงอ่านเหมือนกับชื่อในวงการปัจจุบัน てらそま まさき แค่ใช้คันจิล้วน และยังเคยใช้เป็นชื่อในวงการด้วยนอกจากนี้ยังเคยใช้ชื่อว่า てらそま 昌紀 ซึ่งก็อ่านเหมือนกัน แค่ใช้ฮิรางานะเฉพาะนามสกุล
ผลงานเด่น ได้แก่ คินทารอส ใน มาสค์ไรเดอร์เดนโอ และ ลูกา โควาชู ใน ER เป็นต้น
โยโกเซะ

โยโกเซะ  เป็นเมืองที่ตั้งอยู่ในอำเภอชิจิบุ ทางตะวันตกของจังหวัดไซตามะ ประเทศญี่ปุ่น มีขนาดพื้นที่ทั้งสิ้น ข้อมูลเมื่อ ค.ศ. 2023 (2023)[ [update]] โยโกเซะมีจำนวนประชากรประมาณ 7,667 คน และมีความหนาแน่นของประชากร 155 คนต่อตารางกิโลเมตร
ภูมิศาสตร์.
โยโกเซะตั้งอยู่ทางตะวันตกของจังหวัดไซตามะ ทางทิศเหนือของเขาบูโก อยู่ทางตะวันออกเฉียงใต้ของที่ราบชิจิบุ อยู่ห่างจากใจกลางเมืองชิจิบุเพียง 1.5 กิโลเมตร พื้นที่ของเมืองส่วนใหญ่เป็นภูเขา และมีพื้นที่ราบลุ่มแม่น้ำโยโกเซะที่ไหลไปทางตะวันตกเฉียงเหนือของเมือง ซึ่งเป็นที่อยู่ของประชากรส่วนใหญ่ของเมือง และเป็นที่ตั้งของศาลาว่าการเมือง
เทศบาลข้างเคียง.
เมืองโยโกเซะมีอาณาเขตติดต่อกับเทศบาลข้างเคียงในจังหวัดไซตามะ ดังนี้
ภูมิอากาศ.
โยโกเซะมีสภาพภูมิอากาศแบบอบอุ่นชื้นกึ่งเขตร้อน (Köppen "Cfa") โดยมีลักษณะเฉพาะคือฤดูร้อนที่อบอุ่นและฤดูหนาวที่เย็นสบายโดยมีหิมะตกเล็กน้อยหรือไม่มีเลย อุณหภูมิเฉลี่ยทั้งปีในโยโกเซะอยู่ที่ 12.4 °C ปริมาณน้ำฝนเฉลี่ยทั้งปีอยู่ที่ 1746 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมที่ประมาณ 23.7 °C และต่ำสุดในเดือนมกราคมที่ประมาณ 1.0 °C
ประชากร.
ตามข้อมูลการสำรวจสำมะโนประชากรของญี่ปุ่น ประชากรของโยโกเซะสูงสุดประมาณ ค.ศ. 1990 และลดลงตั้งแต่นั้นมา
ประวัติศาสตร์.
เมื่อมีการประกาศใช้ระบบเทศบาล หมู่บ้านโยโกเซะก็ได้รับการจัดตั้งขึ้นเมื่อ 1 เมษายน ค.ศ. 1889 ต่อมา ค.ศ. 1955 โยโกเซะก็ได้ผนวกเอาหมู่บ้านอาชิงากูโบะเข้ามาเป็นส่วนหนึ่ง และยกฐานะเป็นเมืองเมื่อ 1 กรกฎาคม ค.ศ. 1984
การเมืองการปกครอง.
โยโกเซะมีการปกครองรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภาเทศบาลเมืองซึ่งเป็นระบบสภาเดียวที่มีสมาชิก 12 คน ในการเมืองระดับจังหวัด เมืองโยโกเซะ พร้อมทั้งเมืองฮิงาชิจิจิบุ มินาโนะ นางาโตโระ และโองาโนะ ปร่ะกอบกันเป็นเขตเลือกตั้งที่ให้สมาชิกสภาจังหวัดไซตามะจำนวน 1 ที่นั่ง ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งไซตามะที่ 11 ของสภาผู้แทนราษฎรในสภานิติบัญญัติแห่งชาติญี่ปุ่น
เศรษฐกิจ.
โยโกเซะส่วนใหญ่เป็นชุมชนที่อยู่อาศัยของผู้ที่เดินทางไปทำงานที่นครชิจิบุ อุตสาหกรรมหลักคืออุตสาหกรรมเหมืองแร่หินปูนที่ผลิตจากเขาบูโก
การศึกษา.
โยโกเซะมีโรงเรียนที่สังกัดเทศบาลเมือง ได้แก่ โรงเรียนประถม 1 แห่ง และโรงเรียนมัธยมต้น 1 แห่ง โดยที่เมืองนี้ไม่มีโรงเรียนมัธยมปลาย
ทอมป์สัน (วงดนตรี)

ทอมป์สัน  เป็นกลุ่มดนตรีโฟล์กและฮาร์ดร็อกสัญชาติโครเอเชีย ก่อตั้งขึ้นใน พ.ศ. 2534 โดยมาร์กอ เพกอวิชซึ่งต่อมาคือนักร้องหลักและนักแต่งเพลงประจำวง ร่วมกับทอมิสลาฟ แมนดาลิช อีวาน อีวานกอวิช ตูเย อีวิช และอีวีกา บีลิช อีเก โดยชื่อวงดนตรีนั้นตั้งชื่อตามปืนกลมือทอมป์สันซึ่งเป็นปืนกลมือสัญชาติอเมริกัน
วงดนตรีนี้เป็นที่รู้จักในช่วงสงครามยูโกสลาเวียและสงครามประกาศเอกราชโครเอเชีย พวกเขาออกผลงานเพลงแรกคือ "บอจนาชาโวกลาเว" (ทหารกล้าแห่งชาวอกลาวา) เมื่อ พ.ศ. 2534 และเพลงดังกล่าวถูกบรรจุในสูติโออัลบั้มแรกของวงคือ "มอลิ มาลา" ซึ่งวางจำหน่ายครั้งแรกใน พ.ศ. 2535 หลังจากนั้นวงดนตรีมีชื่อเสียงและออกผลงานเพลงเรื่อยมา และได้จัดคอนเสิร์ตทัวร์ครั้งใหญ่ใน พ.ศ. 2545 จากการโปรโมตสูตดิโออัลบั้มชุด "อีมอจนาโรเด" ซึ่งมียอดขายเกิน 60,000 ตลับ/แผ่น จากนั้นวงดนตรีมีโอกาสได้แสดงคอนเสิร์ตที่ซิดนีย์และเมลเบิร์น ประเทศออสเตรเลีย เมื่อ พ.ศ. 2548 และมีโอกาสได้ขึ้นแสงคอนเสิร์ตในหลายประเทศใน พ.ศ. 2549 พร้อมกับสตูดิโออัลบั้ม "บีโลเยดินอมอูฮวาตสกอจ" โดยจัดการแสดงคอนเสิร์ตทั้งในประเทศแคนาดา สหรัฐ ประเทศเยอรมนีและประเทศสวีเดน
อย่างไรก็ตาม เนื้อหาเพลงของทอมป์สันโดยส่วนใหญ่มักมีเนื้อหาแนวคิดชาตินิยมชาวโครแอต รวมถึงเป็นพวกฝักใฝ่อูสตาเชซึ่งเป็นองค์กรฟาสซิสต์ของประเทศโครเอเชีย ประกอบกับมีเนื้อหาเพลงที่รุนแรงและมีคตินิยมเชื้อชาติต่อชาวเซิร์บเป็นจำนวนมาก ส่งผลให้พวกเขาถูกห้ามมิให้จัดแสดงคอนเสิร์ตในหลายประเทศ อาทิ ประเทศเนเธอร์แลนด์ ประเทศออสเตรีย ประเทศสวิตเซอร์แลนด์และประเทศสโลวีเนีย นอกจากนี้ ทอมป์สันยังถูกวิพากษ์วิจารณ์จากการคัดลอกทำนองเพลงของเซิร์บและเพลงของพวกพลพรรคยูโกสลาเวียหลายเพลง โดยเฉพาะกรณีของเพลง "อาลีเจกนินซกากรายีจา" ซึ่งอยู่ในสตูดิโออัลบั้มชุด "วรีเยเมชกอปิออนา" (2538) ที่ไปคัดลอกทำนองเพลง "นาจกราเยดอมชีวาวราตาเซวา" รวมถึงเพลงที่มีชื่อเสียงมากที่สุดของวงอย่าง "บอจนาชาโวกลาเว" ได้ไปคัดลอกทำนองเพลง "ซีวีซอกอเล"
สิ่งสืบเนื่อง.
หนึ่งในเพลงดังของวงดนตรีอย่าง "ลีเยพาลิซี" (ช่างสวยงามเหลือเกิน) ซึ่งอยู่ในสตูดิโออัลบั้ม "วเยตาซะดินาเร" (2541) ถูกใช้บรรเลงและขับร้องโดยชาวโครแอตที่สนับสนุนฟุตบอลทีมชาติโครเอเชียระหว่างการแข่งขันในช่วงครึ่งหลังที่สนามกีฬามักซีมือร์ เมื่อ พ.ศ. 2550
ซิลเวอร์ลิงก์

ซิลเวอร์ลิงก์ (株式会社シルバーリンク, Kabushiki-gaisha Shirubā Rinku) เป็นสตูดิโอแอนิเมชันญี่ปุ่น ก่อตั้งขึ้นในปี ค.ศ. 2007 และมีสำนักงานใหญ่อยู่ที่โตเกียว ประเทศญี่ปุ่น
ทากายะ คูโรดะ

ทากายะ คูโรดะ (<ruby>黒田 崇矢<rt>くろだ たかや</rt></ruby>, 17 เมษายน 1965 -) เป็น นักแสดง และ นักพากย์ ชาวญี่ปุ่น เกิดที่โตเกียว สังกัดแอ็กเซลวัน ชื่อจริงและชื่อเดิมในวงการคือ 黒田 隆哉 โดยเสียงอ่านเหมือนกัน แค่เปลี่ยนอักษรคันจิที่ชื่อ
พรมแดนคาซัคสถาน–รัสเซีย

พรมแดนคาซัคสถาน–รัสเซีย  เป็นชายแดนระหว่างประเทศระหว่างสาธารณรัฐคาซัคสถานและสหพันธรัฐรัสเซียมีความยาว 7,644 กิโลเมตร (4,750 ไมล์) เป็นพรมแดนระหว่างประเทศต่อเนื่องที่ยาวที่สุดในโลกและพรมแดนที่มีความยาวรวมทั้งหมดเป็นอันดับที่สอง รองจากพรมแดนแคนาดา-สหรัฐ เป็นพรมแดนเดียวกับพรมแดนของอดีตเขตปกครองในสหภาพโซเวียตระหว่างสาธารณรัฐสังคมนิยมโซเวียตคาซัคและสาธารณรัฐสังคมนิยมโซเวียตรัสเซีย
ฮิโรชิ อิวาซากิ

ฮิโรชิ อิวาซากิ (岩崎 ひろし, 29 พฤษภาคม 1953 -) เป็นนักแสดงและนักพากย์ชาวญี่ปุ่น เกิดที่จังหวัดไซตามะ สังกัดคณะละครเซเน็นซะ ชื่อจริงของเขาคือ 岩崎 博 โดยอ่านเหมือนกันแค่เขียนโดยใช้คันจิล้วน
พรมแดนอาเซอร์ไบจาน–รัสเซีย

พรมแดนอาเซอร์ไบจาน–รัสเซีย  เป็นพรมแดนรัฐระหว่างประเทศอาเซอร์ไบจานและสหพันธรัฐรัสเซีย มีความยาว 338 กิโลเมตร (210 ไมล์) และเริ่มต้นจากทางตะวันตกที่จุดเชื่อมพรมแดนสามประเทศของอาเซอร์ไบจาน–รัสเซียร่วมกับประเทศจอร์เจียไปยังทางตะวันออกที่ทะเลแคสเปียน ก่อนปี ค.ศ. 1991 เคยเป็นพรมแดนภายในสหภาพโซเวียต ระหว่างสาธารณรัฐสังคมนิยมโซเวียตรัสเซีย (รวมถึงสาธารณรัฐสังคมนิยมโซเวียตปกครองตนเองดาเกสถาน) และสาธารณรัฐสังคมนิยมโซเวียตอาเซอร์ไบจาน และในปัจจุบันจุดใต้สุดของสหพันธรัฐรัสเซียตั้งอยู่บนพรมแดนนี้
เคโกะ วาตานาเบะ

เคโกะ วาตานาเบะ (<ruby>渡部 恵子<rt>わたなべ けいこ</rt></ruby>, 29 มีนาคม 1987 -) เป็นนักพากย์ หญิงชาวญี่ปุ่น เกิดที่จังหวัดไซตามะ ไม่ได้สังกัดสำนักงานนักพากย์ไหน ส่วนสูง 164 ซม.
สวีตเทนเนอร์ (อัลบั้ม)

สวีตเทนเนอร์  เป็นสตูดิโออัลบั้มลำดับที่ 4 ของนักร้องชาวอเมริกัน อารีอานา กรานเด เปิดตัวเมื่อวันที่ 17 สิงหาคม ค.ศ. 2018 โดยรีพับลิกเรเคิดส์ กรานเดร่วมเขียนเพลงทั้งหมดในอัลบั้ม ยกเว้นเพลงแรก และควบคุมการผลิตโดยฟาร์เรลล์ วิลเลียมส์, ชาร์ลส์ แอนเดอร์สัน, ฮิต-บอย, อิลยา ซัลมานซาเดห์ และแมกซ์ มาร์ติน พร้อมด้วยนักร้องรับเชิญวิลเลียมส์ และมิสซี เอลเลียต
อัลบั้มนี้ได้พาสำรวจธีมของความรัก ความใกล้ชิดทางเพศ ความสัมพันธ์ที่ไม่แข็งแรง ความเป็นผู้หญิง ความวิตกกังวล และความพากเพียรผ่านความยากลำบาก มีพื้นฐานเป็นแนวเพลงป็อป อาร์แอนด์บี และแทร็ป นอกจากนี้ยังรวมเอาองค์ประกอบของดนตรีเฮาส์ ฟังก์ นีโอโซล และฮิปฮอป โดยส่วนใหญ่ประกอบด้วยเพลงจังหวะอัพเทมโป และดาวน์เทมโปบัลลาด ซึ่งรวมเอาเสียงประสานไว้อย่างเข้มข้น "สวีตเทนเนอร์"ได้รับเสียงชื่นชมอย่างมากเมื่อเปิดตัว โดยชื่นชมลักษณะการทดลองธรรมชาติของการผลิต นักวิจารณ์บางคนคิดว่ามันเป็นบันทึกเสียงที่สำคัญในอาชีพนักร้องของกรานเด ซึ่งได้รับรางวัลอัลบั้มเพลงป็อปยอดเยี่ยมในงานประกาศผลรางวัลแกรมมีประจำปีครั้งที่ 61 เป็นการได้รับรางวัลแกรมมีเป็นครั้งแรกของเธอ "สวีตเทนเนอร์"ปรากฏในรายชื่ออันดับเพลงสิ้นปีของสื่อสิ่งพิมพ์ต่าง ๆ จำนวนมากว่าอัลบั้มที่ดีที่สุดของปี ค.ศ. 2018 และต่อมาได้รับการเสนอชื่อให้อยู่ในรายชื่อในช่วงปลายทศวรรษ 2010
เปิดตัวซิงเกิลสามเพลง ทั้งหมดติดอันดับยี่สิบของบิลบอร์ดฮอต 100 ของสหรัฐอเมริกา : ซิงเกิลนำ "No Tears Left to Cry" เปิดตัวและขึ้นสูงสุดที่อันดับสาม ในขณะที่ซิงเกิลที่สองและสาม "God Is a Woman" และ "Breathin" ติดอันดับแปดและสิบสองตามลำดับ "สวีตเทนเนอร์"เปิดตัวที่อันดับหนึ่งในบิลบอร์ด 200 ของสหรัฐทำให้เป็นอัลบั้มที่สามของกรานเดที่สามารถทำสถิตินี้ได้ ได้รับการรับรองระดับแพลตินัมโดยสมาคมผู้ประกอบกิจการเพลงของสหรัฐอเมริกา (RIAA) และติดอันดับชาร์ตในประเทศอื่น ๆ รวมทั้งในออสเตรเลีย แคนาดา ไอร์แลนด์ นิวซีแลนด์ และสหราชอาณาจักร กรานเดได้ทัวร์โปรโมตเดอะสวีตเทนเนอร์เซสชันส์หลังจากออกอัลบั้ม "แธงก์ยูเน็กซ์" (2019) และเธอก็เริ่มทัวร์เดอะสวีตเทนเนอร์เวิลด์ทัวร์ในปี ค.ศ. 2019
รายการเพลง.
หมายเหตุ
กิ่วแม่ปาน

กิ่วแม่ปาน หรือ เส้นทางศึกษาธรรมชาติกิ่วแม่ปาน อยู่ในเขตอุทยานแห่งชาติดอยอินทนนท์ ตำบลบ้านหลวง อำเภอจอมทอง จังหวัดเชียงใหม่ บริเวณกิโลเมตรที่ 42 ของถนนสายจอมทอง-ยอดดอยอินทนนท์ ใกล้กับพระมหาธาตุนภเมทนีดลและพระมหาธาตุนภพลภูมิสิริ คำว่า "กิ่ว" ในภาษาไทยถิ่นเหนือ หมายถึง เส้นทางเล็ก ๆ ที่มีขนาดแคบ ส่วนคำว่า "แม่ปาน" หมายถึง ลำห้วยแม่ปาน 
กิ่วแม่ปานตั้งอยู่ที่ความสูงจากระดับน้ำทะเลประมาณ 2,400 เมตร เปิดให้นักท่องเที่ยวเข้าชมระหว่างวันที่ 1 พฤศจิกายน–31 พฤษภาคม ของทุกปี สภาพธรรมชาติแตกต่างกัน 2 ลักษณะ คือ ป่าดิบเขากับทุ่งหญ้าบนสันเขา มีจุดชิมวิวที่กิโลเมตรที่ 42 ชมพระอาทิตย์ขึ้นและชมทะเลหมอก มีน้ำตกลานเสด็จ ผาแง่มน้อย
เส้นทางศึกษาธรรมชาติกิ่วแม่ปานเป็นเส้นทางเดินศึกษาธรรมชาติระยะสั้น เป็นวงรอบระยะทางประมาณ 3.2 กิโลเมตร ใช้เวลาในการเดิน 2–3 ชั่วโมง แบ่งออกได้เป็น 4 ระยะ ช่วงแรกเป็นป่าดิบชื้นมีมอส และเฟิร์นขึ้นอยู่อย่างหนาแน่นตามลำต้นของไม้ใหญ่ ช่วงที่สองเป็นทุ่งหญ้าขนาดใหญ่ ช่วงที่สามมีกุหลาบพันปีแดง ขึ้นอยู่ตามหน้าผาเป็นดงกว้างจำนวนมากและมีขนาดใหญ่ ผลิดอกเบ่งบานในช่วงเดือนมกราคม–มีนาคม รวมทั้งมีไม้พุ่มขนาดเล็กอย่างช้ามะยมดอยและต่างไก่ป่า และช่วงที่สี่คือ ลำห้วยแม่ปาน
ฟูมิโกะ อูจิมูระ

ฟูมิโกะ อูจิมูระ (<ruby>内村 史子<rt>うちむら ふみこ</rt></ruby>, 16 ธันวาคม -) เป็น นักพากย์หญิงชาวญี่ปุ่น สังกัดวิมส์ เกิดที่จังหวัดคาโงชิมะ
จบการศึกษาจากสถาบันวิจัยการแสดงในปี 2014 ได้รับบทเป็น ซางาเอะ ฮารุกิ ใน อนิเมะเรื่อง อากุมะโนะริดเดิล เป็นครั้งแรกที่ได้รับบทตัวละครหลัก
โคเฮ อามาซากิ

โคเฮ อามาซากิ (<ruby>天﨑 滉平<rt>あまさき こうへい</rt></ruby>, 22 ตุลาคม 1990 -) เป็นนักพากย์ชาวญี่ปุ่น สังกัดไอแอมเอนเทอร์ไพรส์ เกิดที่นครเซ็ตสึ จังหวัดโอซากะ
น้ำตกแม่ยะ

น้ำตกแม่ยะ เป็นน้ำตกที่ตั้งอยู่ทางทิศใต้ของอุทยานแห่งชาติดอยอินทนนท์ ในอำเภอจอมทอง จังหวัดเชียงใหม่ เป็นน้ำตกขนาดใหญ่และสูงที่สุดในบรรดาน้ำตกในอุทยานฯ เกิดจากลำห้วยแม่ยะ ไหลลดหลั่นลงมาถึง 30 ชั้น รวมความสูงประมาณ 260 เมตร ในช่วงฤดูฝนสายน้ำตกจะแผ่กว้างถึง 100 เมตร รวมความสูงประมาณ 280 เมตร น้ำไหลลงไปรวมกันที่แอ่งน้ำเบื้องล่าง และบางช่วงของหน้าผาเป็นชะง่อนหิน ช่วงท้ายของน้ำตกยังเป็นโรงผลิตกระแสไฟฟ้าจากพลังน้ำด้วย น้ำตกแม่ยะขึ้นชื่อว่าเป็นหนึ่งในน้ำตกที่สวยที่สุดในประเทศไทย
ลักษณะชั้นหินที่สำคัญในแนวนี้ประกอบด้วยหินประเภท หินแกรนิต ลักษณะพืชพรรณเป็นป่าเบญจพรรณ มีพันธ์ไม้สำคัญได้แก่ สัก แดง ประดู่ เป็นต้น สัตว์ป่าที่พบเห็นได้แก่ เลียงผา กวางผา กวาง หมูป่า เป็นต้น บริเวณน้ำตกมีร้านค้าสวัสดิการ ลานจอดรถหินบดรองรับรถได้ประมาณ 50 คัน และห้องน้ำไว้สำหรับบริการนักท่องเที่ยว
พรมแดนจอร์เจีย–รัสเซีย

พรมแดนจอร์เจีย–รัสเซีย  เป็นพรมแดนรัฐระหว่างประเทศจอร์เจียและสหพันธรัฐรัสเซีย ในทาง "นิตินัย" มีความยาว 894 กิโลเมตร (556 ไมล์) เริ่มต้นจากทางตะวันตกที่ชายฝั่งทะเลดำไปตามเทือกเขาคอเคซัสใหญ่ไปยังจุดเชื่อมสามประเทศที่ติดกับประเทศอาเซอร์ไบจานในภาคตะวันออก ในปี ค.ศ. 2008 รัสเซีย (และอีก 4 รัฐ) ยอมรับเอกราชของสาธารณรัฐสองแห่งที่ประกาศแยกตัวเองออกจากจอร์เจีย (อับคาเซีย และ เซาท์ออสซีเชีย) ซึ่งหมายความว่า "โดยพฤตินัย " พรมแดนนี้ถูกแบ่งออกเป็นสี่ส่วน ได้แก่ พรมแดนอับคาเซีย–รัสเซีย อยู่ทางตะวันตก, พรมแดนจอร์เจียตะวันตก–รัสเซียอยู่ระหว่างสาธารณรัฐอับคาเซียและเซาท์ออสซีเชีย, พรมแดนเซาท์ออสซีเชีย–รัสเซีย และพรมแดนจอร์เจียตะวันออก–รัสเซีย อยู่ระหว่างเซาท์ออสซีเชียและประเทศอาเซอร์ไบจาน ในปัจจุบันประชาคมระหว่างประเทศส่วนใหญ่ปฏิเสธที่จะรับรองถึงความเป็นอิสระของสองดินแดนและถือว่ายังเป็นของจอร์เจีย
พรมแดนรัสเซีย–ยูเครน

พรมแดนรัสเซีย–ยูเครน  เป็นพรมแดนระหว่างประเทศระหว่างสหพันธรัฐรัสเซียและประเทศยูเครน บนแผ่นดินมีพรมแดนติดกับแคว้น (ภูมิภาค) 5 แห่งของยูเครนและ 5 แคว้นของสหพันธรัฐรัสเซีย ปัญหาพรมแดนสมัยใหม่ได้ดำเนินต่อมานับตั้งแต่การล่มสลายของจักรวรรดิรัสเซียในปี ค.ศ. 1917
ตั้งแต่ต้นปี ค.ศ. 2014 พรมแดนได้รับผลกระทบเนื่องจากสงครามรัสเซีย-ยูเครน ตามที่หัวหน้าของหน่วยบริการป้องกันพรมแดนของรัฐยูเครน วิกเตอร์ นาซาเรนโกกล่าวว่า ประเทศยูเครนไม่ได้ควบคุมพื้นที่ 409.3 ตารางกิโลเมตรของพรมแดนที่ติดกับรัสเซีย ดินแดนแห่งนี้ถูกควบคุมโดยสาธารณรัฐประชาชนโดเนตสค์และสาธารณรัฐประชาชนลูฮันสก์ เนื่องจากการเปลี่ยนแปลงของการควบคุม ยูเครนจึงไม่มีอำนาจเหนือช่องแคบเคียร์ช, การเชื่อมต่อระหว่างคาบสมุทรเคียร์ชบนแหลมไครเมียและคาบสมุทรตามันของดินแดนครัสโนดาร์ ในขณะเดียวกันสหพันธรัฐรัสเซียสร้างจุดตรวจตามแนวพรมแดนการปกครองของยูเครนระหว่างสาธารณรัฐไครเมียและแคว้นแคร์ซอน
ในปี ค.ศ. 2014 รัฐบาลยูเครนได้เปิดเผยแผนการสร้างระบบป้องกันที่มีกำแพงล้อมรอบพรมแดนกับรัสเซียชื่อ "โปรเจคต์วอลล์" ซึ่งจะมีค่าใช้จ่ายเกือบ 520 ล้านดอลลาร์ ใช้เวลา 4 ปีกว่าจะเสร็จสมบูรณ์และอยู่ระหว่างการก่อสร้าง ณ ปี ค.ศ. 2015
วัดเกาะวาลุการาม

วัดเกาะวาลุการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนดอก อำเภอเมืองลำปาง จังหวัดลำปาง มีพื้นที่ 9 ไร่ 2 งาน 
วัดเกาะวาลุการามตั้งวัดเมื่อ พ.ศ. 2430 ได้รับพระราชทานวิสุงคามสีมาเมื่อ พ.ศ. 2449 ที่ตั้งเดิมเป็นเกาะกลางแม่น้ำวังจึงได้ชื่อว่า วัดเกาะ แต่จากประวัติของวัดระบุว่าสร้างขึ้นในพุทธศวรรษที่ 25 เป็นพ่อค้า แม่ค้า พาณิชย์ คหบดีที่ตั้งเคหสถานบ้านเรือน ในแถวตลาดจีน และอื่น ๆ อาคารหลังแรกของวัดเป็นกุฏิไม้ไผ่ หลังคามุงตอนตึง (ตองควง) ฝาขัดแตะ ตั้งอยู่บริเวณข้างต้นโพธิ์ใหญ่ ซึ่งเวลานี้ได้ล้มโค่นลงแล้ว กุฏิพระนอนน่าจะสร้างระหว่าง พ.ศ. 2427–2430 มีเจ้าอาวาสรูปแรกเป็นพระธุดงค์จากจังหวัดจันทบุรีนามหลวงพ่อกริ่ม เป็นเจ้าอาวาสช่วง พ.ศ. 2427
อาคารเสนาสนะที่สำคัญ ได้แก่ อุโบสถที่มีศิลปะผสมผสานไทย ล้านนา และพม่า ภายในมีภาพจิตรกรรมฝาผนังเขียนโดยชาวพื้นเมืองชื่อ ปวน หรือ ป.สุวรรณสิงห์ เจดีย์ทรงระฆังคว่ำศิลปะแบบพม่าสร้างราวประมาณ พ.ศ. 2460 ศาลาการเปรียญเก่าทรงไทยภาคกลาง มณฑปพระพุทธบาทจำลองสี่รอยทำจากหินอ่อนแกะสลักเป็นรูปพระพุทธบาท ซ้อนกัน 4 รอย จากเมืองมัณฑะเลย์ ประเทศพม่า และนำมาประดิษฐานไว้ที่วัดเกาะวาลุการาม เมื่อ พ.ศ. 2467 สร้างถวายโดยหลวงกำจรวานิช-นางบุญชู สินานนท์ ปูชนียวัตถุที่สำคัญคือ พระพุทธรูปสัมฤทธิ์ปางห้ามญาติ และปางไสยาสน์ (พระนอน) ซึ่งระบุว่าสร้างเมื่อ พ.ศ. 2145 โดยมีเจ้าหัวแสนหลวงไนเป็นองค์อุปถัมภ์
เขตเศรษฐกิจจำเพาะของรัสเซีย

สหพันธรัฐรัสเซียมีเขตเศรษฐกิจจำเพาะที่ใหญ่เป็นอันดับที่ 4 ของโลกด้วยพื้นที่ 7,566,673 ตารางกิโลเมตร (2,921,509 ตารางไมล์) เขตจำกัด 200 ไมล์ทะเล (370.4 กิโลเมตร; 230.2 ไมล์)
ภูมิศาสตร์.
เขตเศรษฐกิจจำเพาะของรัสเซียมีพรมแดนติดกับประเทศนอร์เวย์ ฟินแลนด์ สวีเดน เอสโตเนีย ลิทัวเนีย และโปแลนด์ไปทางทิศตะวันตก ติดกับสหรัฐทางทิศตะวันออก ติดกับประเทศญี่ปุ่น เกาหลีเหนือ และเกาหลีใต้ทางตะวันออกเฉียงใต้และอาเซอร์ไบจาน คาซัคสถาน จอร์เจีย ตุรกี และยูเครนทางทิศใต้
ซาโตชิ สึรูโอกะ

ซาโตชิ สึรูโอกะ (; โรมาจิ: "Tsuruoka Satoshi", 19 สิงหาคม 1978 –) เป็น นักพากย์ และ นักแสดงละครเวที ชาย ชาวญี่ปุ่น เกิดที่ จังหวัดคานางาวะ สังกัดรีแม็กซ์ จนถึงเดือนมีนาคม 2009 เคยสังกัดโทริโทริออฟฟิศ
ชินโนซูเกะ ทาจิบานะ

ชินโนซูเกะ ทาจิบานะ (<ruby>立花 慎之介<rt>たちばな しんのすけ</rt></ruby>, 26 เมษายน 1987 -) เป็น นักพากย์และนักร้องชายชาวญี่ปุ่น เกิดที่เมืองกิฟุ จังหวัดกิฟุ เป็นซีอีโอของ BLACK SHIP
สโมสรฟุตบอลธนบุรี ยูไนเต็ด

สโมสรฟุตบอลธนบุรี ยูไนเต็ด เป็นสโมสรฟุตบอลอาชีพในประเทศไทย โดยเป็นสโมสรตัวแทนจากมหาวิทยาลัยธนบุรี ปัจจุบันเล่นในไทยลีก 3 โซนภาคตะวันตก
 "ณ วันที่ 28 มีนาคม 2568"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
อากาเนะ คูมาดะ

อากาเนะ คูมาดะ (<ruby>熊田 茜音<rt>くまだ あかね</rt></ruby>, 3 กุมภาพันธ์ 2000 -) เป็นนักพากย์ และ นักร้อง ชาวญี่ปุ่น เกิดที่โตเกียว สังกัดอพอลโลเบย์ มีชื่อเล่นว่า คุมะจัง (熊ちゃん)
ยูกิ นากาชิมะ

ยูกิ นากาชิมะ (<ruby>中島 由貴<rt>なかしま ゆき</rt></ruby>, 12 กันยายน 1997 -) เป็นนักพากย์ นางแบบ นักร้อง และ นักแสดง ชาวญี่ปุ่น อดีตสมาชิก Earth Star Dream เกิดที่ จังหวัดวากายามะ โตที่โตเกียว สังกัดบีเฟ็กต์ และอยู่ค่ายเพลง NBC Universal Entertainment Japan
ยูกิ ซากากิฮาระ

ยูกิ ซากากิฮาระ (<ruby>榊原 優希<rt>さかきはら ゆうき</rt></ruby>, 18 กันยายน -) เป็นนักพากย์ชายชาวญี่ปุ่น เกิดที่เมืองอิบาระ จังหวัดโอกายามะ สังกัด 81 Produce
คาซูฮิโกะ อิโนอูเอะ

คาซูฮิโกะ อิโนอูเอะ (<ruby>井上 和彦<rt>いのうえ かずひこ</rt></ruby>, 26 มีนาคม 1954 -) เป็น นักพากย์ นักแสดงละครเวที ผู้กำกับเสียง และผู้บรรยายชาวญี่ปุ่น เกิดที่เมืองโยโกฮามะ จังหวัดคานางาวะ
คาซูยะ นากาอิ

คาซูยะ นากาอิ (<ruby>中井 和哉<rt>なかい かずや</rt></ruby>, 25 พฤศจิกายน 1967-) เป็น นักพากย์และผู้บรรยายชายชาวญี่ปุ่น เกิดที่เมืองโคเบะจังหวัดเฮียวโงะ สังกัดอาโอนิโปรดักชัน ส่วนสูง 169 ซม.
ผลงานพากย์หลัก ๆ ที่เป็นที่รู้จักกันดีได้แก่ กันดั้มเอ็กซ์ (วิตซ์ ซู), ONE PIECE (โรโรโนอา โซโร), กินทามะ (ฮิจิกาตะ โทชิโร), เซ็งโงกุ BASARA (ดาเตะ มาซามุเนะ), ไฟนอลแฟนตาซี X (วักก้า) เป็นต้น
เมงูมิ ยามางูจิ

เมงูมิ ยามางูจิ (<ruby>山口 愛<rt></rt></ruby>, 12 พฤษภาคม 1997 -) เป็นนักพากย์ และอดีตนักแสดงเด็กชาวญี่ปุ่น เกิดที่จังหวัดคานางาวะ สังกัดคณะละครฮิมาวาริ ถนัดซ้าย
มานัตสึ มูรากามิ

มานัตสึ มูรากามิ (; โรมาจิ: "Murakami Manatsu", 24 สิงหาคม -) เป็น นักพากย์หญิงชาวญี่ปุ่น เกิดที่จังหวัดคานางาวะ สังกัดอไรส์โปรเจ็กต์
ในปี 2019 ได้เข้าร่วมเป็นสมาชิกของวงนักพากย์ DIALOGUE+
ในปี 2022 ได้รับบทเป็น อาเคบิ โคมาจิ ใน ชุดกะลาสีของอาเคบิจัง เป็นครั้งแรกในที่ได้รับบทเป็นตัวเอกในอนิเมะ
ข้าวฮายาชิ

ข้าวฮายาชิ  คืออาหารที่ทำโดยนำเนื้อวัวที่แล่เป็นแผ่นบางและหัวหอม มาเคี่ยวในซอสเดอมี-กลัส แล้ววางลงบนข้าว ในภูมิภาคคันไซมีชื่อเรียกอีกอย่างว่า ข้าวไฮชิ 
ในบางภูมิภาค จะใช้เนื้อหมูแทนเนื้อวัว และเพิ่มเห็ดและส่วนผสมอื่น ๆ ลงไปด้วย 
มีการทำวางขายในรูปแบบซอสประเภทที่แค่เอามาราดลงบนข้าวขาวที่อุ่นเสร็จก็สามารถกินได้เลย เช่นเดียวกับแกงกะหรี่
ที่มาของชื่อ.
ที่มาของคำว่า "ฮายาชิ" ในชื่ออาหารชนิดนี้นั้นไม่เป็นที่แน่ชัด บ้างก็เชื่อกันว่ามาจากสตูเนื้อวัวและผักที่ทำโดย ยูเตกิ ฮายาชิ ผู้ก่อตั้งบริษัทมารูเซ็ง
นอกจากนี้ยังมีอีกทฤษฎีที่ว่าชื่อนี้มีที่มาจากการที่ "ฮายาชิ" ซึ่งเป็นกุ๊กที่อูเอโนะเซโยเก็งทำ อาหารให้พนักงานและได้รับการตอบรับเป็นอย่างดี จึงเพิ่มเข้ามาในรายการอาหาร อย่างไรก็ตาม ไม่อาจยืนยันได้ว่าฮายาชิคนนี้มีตัวตนอยู่จริงหรือไม่ จึงเป็นทฤษฎีที่ไม่น่าเชื่อถือ
และยังมีอีกทฤษฎีว่าเกิดจากชายคนหนึ่งชื่อ "ฮายาชิ" ซึ่งอาศัยอยู่ในโยโกฮามะในช่วงต้นยุคเมจิ เมื่อฮายาชิไปร้านอาหารฝรั่ง เขามักจะสั่ง "ข้าวแกงกะหรี่ไม่ใส่ผงกะหรี่" ตอนแรกอาหารชนิดนี้ยังไม่มีชื่อ ดังนั้นพนักงานจึงเรียกมันว่า "ข้าวแกงกะหรี่ของฮายาชิซัง" หรือเรียกสั้น ๆ ว่า "ข้าวฮายาชิ" ว่ากันว่าเรื่องนี้แพร่กระจายไปยังลูกค้ารายอื่น ๆ และกลายเป็นที่นิยมขึ้นมา แล้วในที่สุดก็สามารถหาได้ทั่วไปตามร้านอื่น อย่างไรก็ตาม อูเมงากิ ผู้แนะนำทฤษฎีนี้ในหนังสือของเขาเองได้ปฏิเสธโดยกล่าวว่า "มันน่าสนใจ แต่คงเป็นแค่เรื่องแต่ง"
โนมา

โนมา  เป็นภัตตาคารมิชลินไกด์ 3 ดาว ที่ดำเนินกิจการโดยเชฟ René Redzepi และร่วมก่อตั้งโดย Claus Meyer ที่โคเปนเฮเกน ประเทศเดนมาร์ก ชื่อร้านเป็นอักษรย่อของพยางค์ในศัพท์ภาษาเดนมาร์กสองคำ คือ " (นอร์ดิก) และ " (อาหาร) ภัตตาคารนี้เปิดบริการใน ค.ศ. 2003 โดยเป็นที่รู้จักจากการมุ่งเน้นในด้านการหาอาหาร การประดิษฐ์ และการตีความอาหารนอร์ดิกใหม่ ใน ค.ศ. 2010, 2011, 2012 และ 2014 วารสาร "Restaurant" จัดอันดับให้ภัตตาคารนี้เป็นภัตตาคารที่ดีที่สุดในโลก ใน ค.ศ. 2021 ภัตตาคารนี้ชนะอันดับที่หนึ่งใน World's 50 Best Restaurants Awards
โคกะ (จังหวัดชิงะ)

โคกะ  เป็นนครที่ตั้งอยู่ทางทิศใต้สุดของจังหวัดชิงะ ประเทศญี่ปุ่น
ประชากร.
จากข้อมูลสำมะโนญี่ปุ่น จำนวนประชากรของโคกะเพิ่งถึงระดับคงที่หลังจากการเติบโตหลายทศวรรษ
ประวัติ.
เมื่อมีการประกาศใช้ระบบเทศบาล ได้มีการจัดตั้งหมู่บ้านมินากูจิขึ้นเมื่อวันที่ 1 เมษายน ค.ศ. 1889 ภายในอำเภอโคกะ จังหวัดชิงะ ได้รับการยกฐานะเป็นเมืองเมื่อวันที่ 18 สิงหาคม ค.ศ. 1894 ต่อมาเมื่อวันที่ 1 ตุลาคม ค.ศ. 2004 เมืองมินากูจิได้รวมเข้ากับเมืองโคกะ เมืองโคนัง เมืองชิงารากิ และเมืองสึจิยามะ (ทั้งหมดมาจากอำเภอโคกะ) เพื่อจัดตั้งเป็นนครโคกะ
เขตอูราวะ

เขตอูราวะ  เป็นหนึ่งในสิบเขตของนครไซตามะ จังหวัดไซตามะ เป็นเขตที่ตั้งศูนย์ราชการของจังหวัดไซตามะ
เขตที่อยู่ข้างเคียงได้แก่ เขตมิโดริ (ทิศตะวันออก), เขตมินามิ (ทิศใต้), เขตชูโอ (ทิศตะวันตก), เขตโอมิยะ (ทิศเหนือ) และเขตมินูมะ (ทิศตะวันออกเฉียงเหนือ)
น้ำตกห้วยแม่ขมิ้น

น้ำตกห้วยแม่ขมิ้น เป็นน้ำตกที่ตั้งอยู่ทางด้านทิศตะวันออกของอุทยานแห่งชาติเขื่อนศรีนครินทร์ ในพื้นที่หมู่ 4 บ้านพุชะนี ตำบลแม่กระบุง อำเภอศรีสวัสดิ์ จังหวัดกาญจนบุรี อยู่ห่างจากที่ทำการอุทยานแห่งชาติเขื่อนศรีนครินทร์ 100 เมตร
น้ำตกมี 7 ชั้นมีชื่อเรียกดังนี้ชั้นที่ 1 ดงว่าน ชั้นที่ 2 ม่านขมิ้น ชั้นที่ 3 วังหน้าผา ชั้นที่ 4 ฉัตรแก้ว ชั้นที่ 5ไหลจนหลง ชั้นที่ 6 ดงผีเสื้อ และชั้นที่ 7 ร่มเกล้า ตั้งแต่ชั้นแรกถึงชั้น 4 มีระยะทางเพียง 300–750 เมตร ตั้งแต่ชั้น 5 ขึ้นไปจนถึงชั้นบนสุดของน้ำตกมีระยะทางมากกว่า 1 กิโลเมตร
น้ำในน้ำตกไหลมาจากต้นน้ำของเทือกเขากะลาซึ่งเป็นป่าดิบเขาแล้งทางทิศตะวันออกของอุทยานแห่งชาติเขื่อนศรีนครินทร์ และไหลลงมาสู่อ่างเก็บน้ำเขื่อนศรีนครินทร์ ลักษณะภูมิประเทศเป็นพื้นที่ล้อมรอบด้วยภูเขาหินปูนสลับซับซ้อน ตัวน้ำตกตั้งอยู่บริเวณที่ราบเชิงเขาที่มีความลาดเอียงเล็กน้อย ตั้งอยู่ที่ระดับความสูงประมาณ 270 เมตร จากระดับน้ำทะเลปานกลาง 
พืชพรรณที่พบในบริเวณนี้เป็นป่าเบญจพรรณ ประกอบด้วยพันธุ์ไม้ที่สำคัญ ได้แก่ แดง มะค่าโมง ประดู่ รกฟ้า มะกอกป่า กระโดน ตะแบก ไผ่บง ไผ่รวก และไผ่ซาง เป็นต้น ส่วนสัตว์ป่าที่พบ ได้แก่ ลิงกัง พญากระรอกดำ เม่นใหญ่แผงคอสั้น ไก่ป่า นกเขาเปล้าธรรมดา นกกะเต็นแดง นกโพระดกธรรมดา นกจับแมลงคอสีฟ้า เต่าเหลือง ตะกวด จิ้งเหลนภูเขาเกล็ดเรียบ งูเหลือม และกบหนอง เป็นต้น บริเวณน้ำตกชั้น 4 พบแมลงหนอนปลอกน้ำที่อาศัยอยู่คล้าย ๆ ชั้นหินงอกหินย้อยบริเวณชั้นน้ำตก
วัดวังผาแดง

วัดวังผาแดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาสวน อำเภอศรีสวัสดิ์ จังหวัดกาญจนบุรี ที่ดินตั้งวัดมีเนื้อที่ 32 ไร่ ปัจจุบันมีพระครูโสภณกาญจนพิสุทธิ์ เป็นเจ้าอาวาส
วัดวังผาแดงตั้งวัดเมื่อ พ.ศ. 2480 วัดยังเป็นที่รับของแก่พระภิกษุที่เดินทางมาเพื่อปฏิบัติธรรมเจริญ จิตภาวนา และยังเป็นที่ตั้งของศูนย์สงเคราะห์และฟื้นฟูผู้ติดยาเสพติด ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2481
อาคารเสนาสนะที่สำคัญ ได้แก่ ศาลาการเปรียญ กว้าง 20 เมตร ยาว 24 เมตร สร้างเมื่อ พ.ศ. 2481 เป็นอาคารครึ่งตึกครึ่งไม้ กุฏิสงฆ์ จํานวน 11 หลัง เป็นอาคารไม้ ศาลาอเนกประสงค์ กว้าง 9 เมตร ยาว 12 เมตร สร้างเมื่อ พ.ศ. 2500 เป็นอาคารไม้ พื้นคอนกรีตเสริมเหล็ก โรงครัว หอกลอง และหอพักผู้เข้ารับการบําบัดรักษาผู้ติดยาเสพติด (ธรรมะรักษาใจ)